        


            Anexa la H.C.L. nr. ......... din ..................................
ACORD DE  COLABORARE
I. Încheiat între

Municipiul Timişoara, cu sediul în loc. Timişoara, Bv. C.D. Loga nr. 1, jud. Timiş, având cod de identificare fiscală nr. 14756536, telefon: 0256 408 300, e-mail: primariatm@primariatm.ro, reprezentat  de domnul Dominic FRITZ, Primar al Municipiului Timișoara, 
şi

Facultatea de Arte și Design, cu sediul în localitatea Timișoara, strada Qituz nr. 4, jud. Timișoara, telefon: +40 256 592 913,e-mail: secretariat.arte@e-uvt.ro, reprezentată de Camil MIHĂILESCU, având funcţia de Decan, 

Denumite în continuare Părți,
II. Obiectul Colaborării
Obiectul prezentului Acord îl constituie colaborarea dintre Municipiul Timișoara și Facultatea de Arte și Design pentru punerea în valoare și conservarea materialului dendrologic din parcuri, rezultat în urma degradării speciilor de arbori de esență tare care pot fi transformate în obiecte de artă.

Prin dezvoltarea unei relații de colaborare între Municipiul Timișoara și Facultatea de Arte și Design,  se dorește obținerea următoarelor efecte positive: conservarea materialului dendrologic valoros pe o perioadă  îndelungată și  promovarea reciclării prin artă prin amplasarea obiectelor rezultate pe domeniul public al Municipiului Timișoara.
III. Durata colaborării
Perioada de valabilitate a Acordului începe de la data semnării de către părți și încetează  la  data la care partenerul va preda obiectele de artă finite pe bază de proces verbal de predare-primire.

IV. Obligațiile părților
Municipiul Timișoara are urmărătoarele obligații:
- să predea partenerului pe baza procesului verbal de predare primire materialul dendrologic extras de pe domeniul public deoarece este uscat și prezintă pericol pentru siguranța publică, dar care poate prezintă caracteristicile necesare pentru a fi conservat și transformat în obiecte de artă;

- să desemneze o persoană de contact în relația cu partenerul;
- să urmărească și să asigure respectarea tututor prevederilor legale în materia spațiilor verzi, astfel cum sunt reglementate de către legiuitor prin legislația de specialitate;

- la primirea materialului dendrologic transformat în obiect de artă să ofere creditele necesare artistului / artiștilor;
- să recepționeze produsul rezultat din reciclarea materialului dendrologic și să îl inventarieze Compartimentul de specialitate. Se va menționa estimativ perioada de utilizare a bunului deoarece acesta este considerat ca fiind un bun perisabil.
- să stabilească amplasamentul obiectelor de artă recepționate și să asigure instalarea lor pe domeniul public al Municipiului Timișoara; 
Facultatea de Arte și Design are următoarele obligații:
- să utilizeze materialul dendrologic în scopul  pentru care a fost încheiat Acordul;
- să comunice către reprezentatul desemnat de către partener toate modificările care apar în timpul derularii lucrărilor de conservare, reciclare și transformare a materialului dendrologic;

- să desemneze o persoană de contact în relația cu partenerul;

- să înapoieze Municipiului Timișoara  materialul dendrologic reciclat sub forma unui produs de artă (sculptură) rezultat din utilizarea materialului dendrologic predat 
- să respecte întelegerea dintre părți;

V. Dispoziţii finale
Orice notificare adresată de una dintre părți  celeilalte este valabil îndeplinită dacă va fi transmisă în scris la sediul prevăzut în partea introductivă a prezentului Acord ori  prin e-mail.
Părțile au dreptul să convină în scris  asupra modificării anumitor clauze, prin act adițional, oricând interesele lor cer acest lucru sau când aceste circumstanțe au loc și nu au putut fi prevăzute în momentul în care s-a încheiat prezentul Acord de colaborare.
Rezilierea acordului poate fi  solicitată oricând, la inițiativa oricărei părți,  cu condiția notificării în scris a celeilalte părți cu cel puțin 30 de zile înainte.

Toate posibilele dispute rezultate din prezentul Acord sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.
Prezentul acord de colaborare s-a încheiat în 2 (două) exemplare, câte unul pentru fiecare parte. 

